સારાંશ માટે દસ્તાવેજ: ડૉ. સુધાકરનો વાઇરલ વીડિયો

ડૉક્ટરની મારપીટનો વીડિયો સોશિયલ મીડિયામાં વાઇરલ થઈ રહ્યો છે. વિપક્ષી પાર્ટીઓ અને ઑનલાઇન યૂઝર્સ આ મામલે સરકારની આકરી ટીકા કરી રહ્યા છે.

સુધાકર આંધ્ર પ્રદેશના વિશાખાપટ્ટનમ જિલ્લાની નરસીપટ્ટનમ ક્ષેત્રીય સરકારી હૉસ્પિટલમાં ઍનેસ્થિયૉલૉજિસ્ટ તરીકે કામ કરતા હતા.

ગત મહિને તેમને અનુશાસનાત્મક કારણ આગળ કરી સસ્પેન્ડ કરી દીધા હતા. સુધાકરે સરકાર પર આરોપ લગાવ્યો હતો કે ડૉક્ટરોને પૂરતી સંખ્યમાં પી.પી.ઈ. (પર્સનલ પ્રૉટેક્શન ઇક્વિપમૅન્ટ) કિટ્સ અને એન-95 માસ્ક અપાતાં નથી.

ડૉક્ટર સુધાકરના હાથ પાછળથી બાંધેલા છે અને એક કૉન્સ્ટેબલ તેમને ખરાબ રીતે મારી રહ્યા છે.

બાદમાં તેમને પકડીને ઑટોરિક્ષામાં નાખ્યા હતા અને પોલીસ-સ્ટેશન લઈ ગયા હતા. આ સમયે લોકો આશ્ચર્ય સાથે આ બધું જોઈ રહ્યા હતા.

વિશાખાપટ્ટનમના પોલીસકમિશનર આર. કે. મીણાએ બાદમાં એલાન કર્યું કે ડૉક્ટર સાથે બેરહમીથી વર્તન કરનાર કૉન્સ્ટેબલને સસ્પેન્ડ કરી દેવાયા છે અને આ મામલે તપાસના આદેશ આપ્યા છે.

ટીડીપીની મહિલા શાખાનાં નેતા વંગલાપુડી અનિતાએ સોમવારે આંધ્ર પ્રદેશની હાઈકોર્ટને એક પત્ર લખીને ડૉક્ટર સુધાકર રાવ સાથે પોલીસના ખરાબ વર્તનની ફરિયાદ કરી હતી. 

એ દિવસે શું થયું હતું?

વિશાખાપટ્ટનમના પોલીસકમિશનર આર. કે. મીણાએ બી.બી.સી. તેલુગુને જણાવ્યું કે: 

"પોલીસ કંટ્રોલ રૂમને એક કૉલ મળ્યો હતો, જેમાં કહેવામાં આવ્યું હતું એક શખ્સ વિશાખાપટ્ટનમના અકય્યાપાલમ વિસ્તારના હાઈવે પર હંગામો કરી રહી છે."

તેમના અનુસાર, 'પોલીસ સ્થળ પર પહોંચી અને જાણ્યું કે આ શખ્સ નરસીપટ્ટનમ સરકારી હૉસ્પિટલમાં એક ડૉક્ટર છે, જે હાલ સસ્પેન્ડ છે.'

"દારૂના નશામાં ડૉક્ટર સુધાકર રાવ હોબાળો કરી રહ્યા હતા. દરમિયાન તેઓએ દારૂની એક બૉટલ પણ રસ્તા પર ફેંકી હતી."

"તેમણે લોકોને ગાળો આપી હતી. બાદમાં સ્થાનિક લોકોએ તેમને પકડી લીધા અને તેમના હાથ બાંધી દીધા અને પોલીસને જાણ કરી."

પોલીસકમિશનર અનુસાર, "તેમણે એક કૉન્સ્ટેબલનો મોબાઇલ છીનવીને ફેંકી દીધો. ડૉક્ટર કોઈ મનોવૈજ્ઞાનિક સમસ્યાથી પીડાઈ રહ્યા છે."









મીણાએ કહ્યું કે પોલીસે ડૉક્ટર સુધાકરને કસ્ટડીમાં લઈને પોલીસ-સ્ટેશનમાં મોકલી દીધા હતા, જેથી નેશનલ હાઈવે પર કોઈ સમસ્યા ન સર્જાય.

કમિશનરે જણાવ્યું, "અમે મેડિકલ તપાસ માટે તેમને જ્યૉર્જ હૉસ્પિટલ મોકલ્યા હતા. ડૉક્ટરોની સલાહ પ્રમાણે અમે તેમને મૅન્ટલ હૉસ્પિટલ મોકલી દીધા છે."

જોકે હવે આખો મામલો રાજકીય રંગ પકડી રહ્યો...\nદસ્તાવેજની સમાન ભાષામાં સારાંશ:
વિશાખાપટ્ટનમના આ દલિત ડૉક્ટર કે. સુધાકરના શરીર પર ઉપરના ભાગે કોઈ કપડાં નથી અને એક પોલીસ કૉન્સ્ટેબલ તેમને લાત મારીને જમીન પર પાડી દે છે.